道瓊斯內幕交易案

道瓊斯內幕交易案，係香港銀行家李國寶喺做美國上市公司道瓊斯董事時所涉嫌參與嘅內幕交易事件。

2007年，李國寶身為間公司嘅董事，知道好快有重要收購交易，佢有意或無意噉通知朋友梁家安等，令梁唔尋常噉大手買入道瓊斯股票。收購新聞一出，公司股價急升，梁家安等大有斬獲。之後，李國寶等受美國證券交易委員會調查，李國寶肯畀罰款庭外和解，但就向外界唔認又唔否認呢單自己有罪。

香港傳媒同泛民主派認為，李國寶違反誠信，要求李國寶交代真相，同埋辭咗香港立法會嘅議席。2008年2月，李國寶只係辭咗香港特別行政區行政會議成員嘅職務。

香港政治醜聞
香港2007年
香港2008年
美國經濟